ཞི༽རྒྱ་ནག་དེང་གཞུང་གིས་གནའ་ནས་ད་བར་དུ་བོད་ལ་དྲག་པོའི་སྲིད་ཇུས་བཟུང་བ་ནི་རྒྱ་རིགས་ཤེས་ལྡན་པ་ཚོའི་༼རང་རིགས་མིན་པའི་རིགས་ཚོགས་རྣམས།དེ་སེམས་ཐ་དད་ཡིན་པར་ངེས༽ཞེས་པའི་འཇིག་རྟེན་ལྟ་ཚུལ་ལས་བྱུང་བ་ཤར་སྟག་རེད།གནའ་རབས་རྒྱ་ནག་ཏུ།རྒྱ་རིགས་ལས་གཞན་ཕྱོགས་བཞིའི་མི་རིགས་ཚོར་ཀླ་ཀློ་དུད་འགྲོའི་ལྟ་ཚུལ་བཟུང་ཡོད་ལ།ལྷག་པར་དུ་འཐབ་རྒོལ་གྱི་བསམ་བློ་ཡོད་དུས་རྒྱ་ནག་གིས་ཞི་དྲག་ཟུང་ལྡན་གྱི་ཐབས་ཤེས་བཀོལ་ངེས་ཡིན།ཞི་ནི་དཔལ་འབྱོར་དང་དབང་ཐོབ་ཀྱི་ཁེ་བཟང་སྤྲད་ནས་རྔན་སླུ་དང་བློ་འགུག་བྱེད་པ།དྲག་ནི་ཁོང་ཚོའི་ལྟ་བ་ལངས་ཕྱོགས་དང་མི་མཐུན་པའི་བསམ་བློ་ཐ་དད་ཅན་ཏེ།ཡང་དག་པར་བཤད་ན་བོད་མིའི་ལས་དབང་ཁུར་དུ་ལེན་མཁན་ཚོར་སྙིང་རྗེ་ཡ་ང་མེད་པར་དྲག་རྡུང་བྱེད་པ།ཞི་དྲག་གང་གི་ལས་ལ་ཞུགས་ཀྱང་གཉིས་ཕམ་ལས་གཉིས་ཕན་མིན།